section_heading: Životopis
paragraph_text: Gabriel Brnčić Isaza sklada pretežito instrumentalnu glazbu za najrazličitije sastave, primjerice Oktet za dvije trube, dva roga, dva trombona i dvije tube; Kaleidoskop za obou, komorni orkestar i udaraljke; Ritmus za udaraljke i vibrafon; Quodlibeti za komorni orkestar; Kantata za zbor, gudački orkestar, udaraljke i elektroniku, itd. Prirodne zvukove glazbala i ljudski glas u mnogim svojim skladbama često i vješto elektronski obrađuje. Dopisni je član Akademije lijepih umjetnosti Čileanskoga instituta.